stanford-oval/wikipedia huggingface dataset:
อลิซท่องแดนมหัศจรรย์

| อลิซท่องแดนมหัศจรรย์ |
| --- | --- |
กำกับ:   ไคลด์ เจอรอนะมี  วิลเฟรด แจ็กสัน  แฮมิลตัน ลุสค์ 
เนื้อเรื่อง:   มิลต์ แบนตา  เดล คอนเนลล์  บิลล์ คอตเทรล  โจ แกรนต์  วินสตัน ฮาบะเลอร์  ดิก ฮิวเมอร์  ดิก เคลซีย์  ทอม โอเรบ  บิลล์ พีต  เออร์ดแมน เพนเนอร์  โจ รินัลดี  เทด เซียร์ส  จอห์น วอลบริดจ์ 
สร้างจาก: อลิซในแดนมหัศจรรย์ และ กระจกทะลุมิติ โดย ลูอิส แคร์รอล
อำนวยการสร้าง: วอลต์ ดิสนีย์
นักแสดงนำ:   แคทริน โบมอนต์  เอ็ด วินน์  ริชาร์ด ไฮดึน  สเตอร์ลิง ฮอลโลเวย์  เจอร์รี โคโลนนา  เวอร์นา เฟลตัน  เจ. แพต โอแมลลีย์  บิลล์ ทอมป์สัน  โจเซฟ เคิร์นส์  ดิงก์ เทราต์  เจมส์ แม็กโดนัลด์ 
ตัดต่อ: ลอยด์ ริชาร์ดสัน
ดนตรีประกอบ: โอลิเวอร์ วอลเลซ
บริษัทผู้สร้าง: วอลต์ดิสนีย์โปรดักชันส์ 
ผู้จัดจำหน่าย: อาร์เคโอเรดิโอพิกเชอร์ส
วันฉาย:   26 กรกฎาคม ค.ศ. 1951 (1951-07-26) (ลอนดอน, รอบปฐมทัศน์)    28 กรกฎาคม ค.ศ. 1951 (1951-07-28) (นครนิวยอร์ก, รอบปฐมทัศน์) 
ความยาว: 75 นาที
ประเทศ: สหรัฐ
ภาษา: อังกฤษ
ทุนสร้าง: 3 ล้านดอลลาร์สหรัฐ
ทำเงิน: 5.6 ล้านดอลลาร์สหรัฐ (สหรัฐ, 1951)
อลิซท่องแดนมหัศจรรย์ (อังกฤษ: Alice in Wonderland) เป็นภาพยนตร์แอนิเมชันอเมริกัน แนวผจญภัย-แฟนตาซีและดนตรี ฉายเมื่อปี ค.ศ. 1951 สร้างโดย วอลต์ดิสนีย์โปรดักชันส์ และจัดจำหน่ายโดย อาร์เคโอเรดิโอพิกเชอร์ส ดัดแปลงจากนวนิยาย อลิซในแดนมหัศจรรย์ โดย ลูอิส แคร์รอล เป็นภาพยนตร์แอนิเมชันขนาดยาวเรื่องที่ 13 ของดิสนีย์ ฉายรอบปฐมทัศน์เมื่อวันที่ 26 กรกฎาคม ค.ศ. 1951 ที่ลอนดอนและเมื่อวันที่ 28 กรกฎาคม ค.ศ. 1951 ในนครนิวยอร์ก ภาพยนตร์ประกอบด้วยนักแสดงนำ ได้แก่ แคทริน โบมอนต์ ให้เสียงเป็น อลิซ, สเตอร์ลิง ฮอลโลเวย์ เป็น แมวเชสเชียร์, เวอร์นา เฟลตัน เป็น ราชินีแห่งหัวใจ และ เอ็ด วินน์ เป็น แมดแฮตเตอร์
วอลต์ ดิสนีย์ พยายามจะดัดแปลง อลิซ เป็นภาพยนตร์แอนิเมชันขนาดยาวในช่วงทศวรรษ 1930 แต่ไม่สำเร็จ เขารื้อฟื้นแนวคิดนี้อีกครั้งในช่วงทศวรรษ 1940 แต่เดิมตั้งใจให้เป็นภาพยนตร์คนแสดงผสมกับแอนิเมชัน อย่างไรก็ตาม ดิสนีย์ตัดสินใจสร้างเป็นแบบแอนิเมชันทั้งหมดในปี ค.ศ. 1946
นักพากย์

อลิซในตัวอย่างภาพยนตร์
อภินิหารไวกิ้งพิชิตมังกร (ภาพยนตร์)

| อภินิหารไวกิ้งพิชิตมังกร |
| --- | --- |

กำกับ: Chris Sanders Dean DeBlois
เขียนบท: Adam F. Goldberg Peter Tolan Dean DeBlois Chris Sanders Cressida Cowell (Story)
อำนวยการสร้าง: Bonnie Arnold Doug Davison Roy Lee Michael Connolly Tim Johnson
นักแสดงนำ: Jay Baruchel Gerard Butler Christopher Mintz-Plasse Jonah Hill America Ferrera Craig Ferguson
ผู้บรรยาย: Jay Baruchel
ตัดต่อ: Darren T. Holmes
ดนตรีประกอบ: John Powell
บริษัทผู้สร้าง: ดรีมเวิร์กสแอนิเมชัน 
ผู้จัดจำหน่าย: พาราเมาต์พิกเจอส์
วันฉาย: 26 มีนาคม พ.ศ. 2553
ความยาว: 98 นาที
ประเทศ: สหรัฐอเมิรกา
ภาษา: อังกฤษ
ทุนสร้าง: $165 ล้านดอลล่าร์สหรัฐ
ทำเงิน: $494.8 ล้านดอลล่าร์สหรัฐ
ข้อมูลจากสยามโซน
อภินิหารไวกิ้งพิชิตมังกร (อังกฤษ: How To Train You Dragon)  เป็นภาพยนตร์แอนิเมชัน 3 มิติ ของดรีมเวิร์กสแอนิเมชัน ปี ค.ศ. 2010 ที่ได้เอาแบบจากหนังสือเรื่อง How to Train Your Dragon ในปี 2003 ภาพยนตร์เรื่องนี้มีภาคต่อคือ  อภินิหารไวกิ้งพิชิตมังกร 2
ภาพยนตร์เรื่องนี้ได้นำกลับมาทำใหม่เป็นเวอร์ชันคนแสดงใน พ.ศ. 2567 โดยยูนิเวอร์แซลสตูดิโอส์ ร่วมกับดรีมเวิร์กแอนิเมชัน และมาร์คแพท โปรดักชัน ถือเป็นภาพยนตร์แอนิเมชันเรื่องแรกของดรีมเวิร์กแอนิเมชันที่ได้นำกลับมาทำใหม่เป็นเวอร์ชันคนแสดงจริง ภาพยนตร์มีกำหนดฉายในวันที่ 12 มิถุนายน พ.ศ. 2568
เนื้อเรื่องย่อ

เป็นเรื่องราวของหนุ่มน้อยไวกิ้งนาม ฮิคคัพ ผู้อาศัยอยู่บนเกาะเบิร์ค ที่ซึ่งการสู้รบปรบมือกับมังกรเป็นเรื่องธรรมดาของชีวิต มุมมองหัวก้าวหน้าและอารมณ์ขันแบบจิกกัดของเขาทำให้เขาไม่เป็นที่ชื่นชอบของคนทั้งเผ่าหรือแม้แต่ตัวหัวหน้าเผ่า…สโต๊ยค์ เดอะ วาสต์ ที่บังเอิญเป็นพ่อของฮิคคัพเองเสียด้วย เมื่อฮิคคัพต้องร่วมฝึกมังกรกับหนุ่มสาวชาวไวกิ้งคนอื่น ๆ ซึ่งรวมถึงแอสทริด, สนอทเลาท, ฟิชเลก, และฝาแฝดรัฟนัท  และทัฟนัท เขาก็มองว่ามันเป็นโอกาสที่จะพิสูจน์ว่าตัวเขาก็มีคุณสมบัติในการเป็นนักรบเช่นกัน แต่เมื่อเขาได้พบ และได้ผูกมิตร กับมังกรบาดเจ็บ โลกของเขาก็พลิกตารปัตร และสิ่งที่เริ่มต้นเป็นโอกาสในการพิสูจน์ตัวเองเพียงหนึ่งเดียวของฮิคคัพก็เปลี่ยนกลายเป็นโอกาสที่จะสร้างอนาคตใหม่ให้กับคนทั้งเผ่าไปในที่สุด
นักแสดง

Jay Baruchel   พากย์เป็น Hiccup Horrendous Haddock ที่ 3
Gerard Butler  พากย์เป็น Stoick
Craig Ferguson พากย์เป็น ก๊อบเบอร์
America Ferrera พากย์เป็น Astrid Hofferson
Christopher Mintz-Plasse พากย์เป็น Fishlegs Ingerman
Jonah Hill พากย์เป็น Snotlout Jorgenson
T. J. Miller และ Kristen Wiig พากย์เป็น Tuffnut และ Ruffnut Thorston
David Tennant พากย์เป็น Spitelout
นักแสดง > เพลง

เพลงทั้งหมดประพันธ์โดยJohn Powell, ยกเว้นที่ระบุไว้
| ลำดับ | ชื่อเพลง | ยาว |
| --- | --- | --- |
| 1. | "This Is Berk" | 4:10 |
| 2. | "Dragon Battle" | 1:55 |
| 3. | "The Downed Dragon" | 4:16 |
| 4. | "Dragon Training" | 3:11 |
| 5. | "Wounded" | 1:25 |
| 6. | "The Dragon Book" | 2:22 |
| 7. | "Focus, Hiccup!" | 2:05 |
| 8. | "Forbidden Friendship" | 4:11 |
| 9. | "New Tail" | 2:48 |
| 10. | "See You Tomorrow" | 3:56 |
| 11. | "Test Drive" | 2:36 |
| 12. | "Not So Fireproof" | 1:12 |
| 13. | "This Time for Sure" | 0:44 |
| 14. | "Astrid Goes for a Spin" | 0:43 |
| 15. | "Romantic Flight" | 1:56 |
| 16. | "Dragon's Den" | 2:29 |
| 17. | "The Cove" | 1:11 |
| 18. | "The Kill Ring" | 4:29 |
| 19. | "Ready the Ships" | 5:14 |
| 20. | "Battling the Green Death" | 6:18 |
| 21. | "Counter Attack" | 3:05 |
| 22. | "Where's Hiccup?" | 2:44 |
| 23. | "Coming Back Around" | 2:51 |
| 24. | "Sticks & Stones" (Song by Jónsi) | 4:06 |
| 25. | "The Vikings Have Their Tea" | 2:03 |
| ความยาวทั้งหมด: | ความยาวทั้งหมด: | 71:57 |
แหล่งข้อมูลอื่น

เว็บไซต์ทางการ
How to Train Your Dragon ที่อินเทอร์เน็ตมูวีเดตาเบส
How to Train Your Dragon ที่บิกการ์ตูนเดตาเบส
How to Train Your Dragon ที่ออลมูวี
How to Train Your Dragon ที่บ็อกซ์ออฟฟิศโมโจ
How to Train Your Dragon ที่รอตเทนโทเมโทส์
How to Train Your Dragon ที่เมทาคริติก
How to Train Your Dragon ที่สยามโซน
How To Train Your Dragon ที่ MODEMOVIE
อภินิหารตำนานแห่งนาร์เนีย ตอน เจ้าชายแคสเปี้ยน

| อภินิหารตำนานแห่งนาร์เนีย ตอน เจ้าชายแคสเปี้ยน |
| --- | --- |
ใบปิดภาพยนตร์อย่างเป็นทางการ
กำกับ: แอนดูรว์ อดัมซัน
เขียนบท: ผู้เขียน: ซี. เอส. ลูว์อิส   ผู้เขียนบท:  แอน พีค็อd   แอนดูรว์ อดัมสัน   คริสโตเฟอร์ มาคัส   สตีเฟน แม็คฟีลี
อำนวยการสร้าง: มาร์ค จอห์นสัน   เปอรร์รี มัวร์   ฟิลิป สตอยเออร์   แอนดูรว์ อดัมซัน
นักแสดงนำ: วิลเลียม โมสลีย์   แอนนา พ็อพเพิลเวลล์   สคานดาร์ เคนส์   จอร์จี เฮนลีย์   เบ็น บานส์    ปีเตอร์ ดิงค์ลาจ    วอร์วิค เดวิส   เซอร์จิโอ คาสเทิลลิตโต    เลียม นีสัน (ให้เสียง ราชสีห์อัสลาน)   เคน สก็อตต์ (ให้เสียง ทรัฟเฟิลฮันเตอร์)
กำกับภาพ: คาร์ล วอลเตอร์ ลินเด้นโลป
ตัดต่อ: วอล์ต ดิสนีย์ /  บัวนา วิสตา
ดนตรีประกอบ: แฮร์รี เกร็กสัน - วิลเลียมส์
วันฉาย:  สหรัฐ   16 พฤษภาคม พ.ศ. 2551     สหราชอาณาจักร   26 มิถุนายน พ.ศ. 2551     ไทย 29 พฤษภาคม  พ.ศ. 2551
ความยาว: 145 นาที
ประเทศ: สหรัฐอเมริกา/สหราชอาณาจักร
ภาษา: อังกฤษ
ทุนสร้าง: 200-225 ล้านดอลลาร์สหรัฐ
ทำเงิน: 419,665,568 ล้านดอลลาร์สหรัฐ
ข้อมูลจาก All Movie Guide
ข้อมูลจาก IMDb
ข้อมูลจากสยามโซน
อภินิหารตำนานแห่งนาร์เนีย ตอน เจ้าชายแคสเปี้ยน (อังกฤษ: The Chronicles of Narnia : Prince Caspian) ภาพยนตร์ในชุดของ ตำนานแห่งนาร์เนีย จากหนังสือเรื่อง เจ้าชายแคสเปี้ยน
เนื้อเรื่องย่อ

1,300 ปีให้หลัง จากการสู้รบระหว่างกองทัพนาร์เนียและเทมารีน ณ ดินแดนเทลมาร์ ของชาวเทลมารีน ภรรยาของ ลอร์ดมิราซ ผู้สำเร็จราชการแห่งเทลมาร์ได้ให้กำเนิดโอรส ทำให้ลอร์ดมิราซคิดกำจัด เจ้าชายแคสเปียน ซึ่งเป็นหลานชายแท้ๆ ของเขาเอง แต่พระอาจารย์ของเจ้าชายแคสเปียน ก็ได้ช่วยให้เจ้าชายแคสเปียนหนีรอดไปได้ และได้พบกับกลุ่มชาวนาร์เนีย ซึ่งมีความแค้นกับชาวเทลมาร์ เพราะชาวเทลมาร์ได้นำกองทัพบุกทำลายชาวนาร์เนียจนต้องถอยร่นเข้ามาอยู่ในป่า
ส่วนที่กรุงลอนดอน 4 พี่น้องพีเวนซี มีชีวิตอย่างปกติสุข แต่แล้ว พวกเขาก็ได้หลุดเข้ามาในนาร์เนียอีกครั้ง และได้พบกับ ทรัมป์คิน คนแคระซึ่งอยู่ในกองทัพนาร์เนีย โดยที่ทรัมป์คินได้นำสี่พี่น้องเดินทางไปยังที่มั่นของชาวนาร์เนีย และได้พบกับเจ้าชายแคสเปียนที่นั่น
ปีเตอร์ ได้นำทัพบุกเข้าไปในปราสาทของลอร์ดมิราซในคืนหนึ่ง แต่ลอร์ดมิราซก็ได้สั่งให้ปิดประตูปราสาทขังทหารนาร์เนียเอาไว้ ทำให้ทหารบางส่วนต้องถูกฆ่าตาย หลังจากเหตุการณ์ในครั้งนั้นแล้ว ลอร์ดมิราซก็ทำพิธีราชาภิเษก สถาปนาตนเองเป็นกษัตริย์องค์ใหม่แห่งเทลมาร์
เมื่อขึ้นครองราชย์แล้ว ราชามิราซก็นำทัพมาบุกที่มั่นของชาวนาร์เนีย ทำให้เกิดสงครามขึ้นอีกครั้ง และตัวราชามิราซเองก็ถูก ลอร์ดโซเปสเปียน ซึ่งเป็นขุนนางคู่ใจทรยศสังหารในที่สุด
ขณะที่ชาวนาร์เนียกำลังรบกับกองทัพเทลมารีนอยู่นั้น ลูซี่ก็ได้เข้าป่าเพื่อตามหา อัสลาน และพบในที่สุด อัสลานกับลูซี่จึงได้นำกองทัพต้นไม้มาช่วยกองทัพนาร์เนียที่กำลังย่ำแย่ ชัยชนะจึงตกเป็นของชาวนาร์เนียในที่สุด
นักแสดง

เบ็น บานส์ รับบทเป็น เจ้าชายแคสเปี้ยน
วิลเลียม โมสลีย์ รับบทเป็น ปีเตอร์ พีเวนซี่
แอนนา ป็อปเปิลเวลล์ รับบทเป็น ซูซาน พีเวนซี่
สแกนดาร์ เคนส์ รับบทเป็น เอ็ดมันด์ พีเวนซี่
จอร์จี เฮนเลย์ รับบทเป็น ลูซี่ พีเวนซี่
เซอร์จิโอ คาสเทิลลิตโต้ รับบทเป็น กษัตริย์มิราซ
เปียร์ฟรานเชสโก ฟาวิโน รับบทเป็น ลอร์ด กลอเซล
ดาเมียน อัลคาซ่าร์ รับบทเป็น ลอร์ด โซเปสเปี้ยน
วินเซนต์ กราซ รับบทเป็น หมอคอร์นีเลียส
อาลิเซีย บอร์รัชเชโร รับบทเป็น ราชินีพรูนาพริสเมีย
ปีเตอร์ ดิงค์ลาจ รับบทเป็น ทรัมพ์คิน
วอร์วิค เดวิส รับบทเป็น นิกกาบริก
เลียม นีสัน พากษ์เสียง อัสลาน
เอ็ดดี อิซซาร์ด พากษ์เสียง ริพพีชี้พ
เคน สต็อตต์ พากษ์เสียง แบดเจอร์
ดูเพิ่ม

ตำนานแห่งนาร์เนีย
อภินิหารตำนานแห่งนาร์เนีย
อภินิหารตำนานแห่งนาร์เนีย ตอน ราชสีห์ แม่มด กับตู้พิศวง
อภินิหารตำนานแห่งนาร์เนีย ตอน ผจญภัยโพ้นทะเล
แหล่งข้อมูลอื่น

อภินิหารตำนานแห่งนาร์เนีย ตอน ราชสีห์ แม่มด กับ ตู้พิศวง เรื่องย่อและบทภาพยนตร์ภาษาไทย
อภินิหารตำนานแห่งนาร์เนีย ตอน เจ้าชายแคสเปี้ยน แนะนำภาพยนตร์ และ ตัวอย่าง เก็บถาวร 2008-07-20 ที่ เวย์แบ็กแมชชีน
| ด ค กตำนานแห่งนาร์เนีย โดย ซี>  เอส. ลิวอิส |
| --- | --- |
หนังสือ:  กำเนิดนาร์เนีย  ตู้พิศวง  อาชากับเด็กชาย  เจ้าชายแคสเปี้ยน  ผจญภัยโพ้นทะเล  เก้าอี้เงิน  อวสานการยุทธ์ 
ละครโทรทัศน์:  The Lion,The Witch And The Wardrobe  Prince Caspian And The Voyage of The Down Treader (BBC)  The Silver Chair (BBC) 
ภาพยนตร์:  ราชสีห์ แม่มด กับตู้พิศวง วิดีโอเกม  เจ้าชายแคสเปี้ยน  ผจญภัยโพ้นทะเล  เก้าอี้เงิน 
ตัวละคร:  อาระวิส  อัสลาน  นายและคุณนายบีเวอร์  บรี  แคสเปี้ยน  เซนทอร์  โคเรียคิน  ดิกอรี่ เคิร์ก  ดริเนียน  เอ็ดมันด์ พีเวนซี่  อีเม็ท  ยูสตาซ สครับบ์  แฟรงก์ และ เฮเลน  ฮวิน  จิลล์ โพลล์  สุภาพสตรีสีเขียว เคอร์เทิล  ลูซี่ พีเวนซี่  มอร์กริม  มิราซ  ปีเตอร์ พีเวนซี่  พอลลี่ พลัมเมอร์  พรุดเดิลกลัม  ราบาดาซ  รามานดุห์  น้องสาวของรามานดุห์  รีพิชิ้บ  ริเลียน  เจ็ดลอร์ดผู้ยิ่งใหญ่แห่งนาร์เนีย  ชาสต้า/คอร์  ชิฟต์  ซูซาน พีเวนซี่  ทัช  ชาวเทลมารีน  ทิเรียน  ทรัมพ์คิน  ทัมนัส  แม่มดขาว 
อาณาจักรต่าง ๆ ในเรื่อง:  นาร์เนีย  อาร์เคนแลนด์  ทัชบาอัน  เทลมาร์ 
ซากปรัหักพังของท้องพระโรง
อวตาร (คอมพิวเตอร์)

สำหรับความหมายอื่น ดูที่ อวตาร (แก้ความกำกวม)
อวตารรูปตัวการ์ตูน
อวตาร (อังกฤษ: avatar) หมายถึง กราฟิกที่ใช้แทนตน เช่น ภาพสองมิติหรือสามมิติที่บุคคลคนหนึ่งใช้แทนตนเองในการเล่นเกมวีดิทัศน์ ในบัญชีสื่อสังคม หรือในลานประชาคมอินเทอร์เน็ต
คำว่า "อวตาร" มาจากคำในภาษาสันสกฤตว่า "อวตาร" ที่หมายถึง แนวคิดของศาสนาฮินดูว่าด้วยการที่เทวดาแบ่งภาคลงมาเกิดในโลกมนุษย์ เช่น พระนารายณ์อวตารลงมาเป็นปลา เรียกว่า "มัตสยา" เพื่อช่วยพระมนูไววัสวัตจากน้ำท่วมใหญ่ และเพื่อปราบอสูรหอยสังข์ชื่อ "สังขอสูร" มีการนำคำว่า "อวตาร" มาใช้ในเกมคอมพิวเตอร์เป็นครั้งแรกเมื่อ ค.ศ. 1979 นอกจากนี้ อวตารประเภทที่เป็นรูปสองมิตินั้น เดิมเรียกกันว่า "พิกคอน" (picon, มาจาก "picture" + "icon") แต่ปัจจุบันไม่นิยมใช้คำนี้กันแล้ว
อลิสัน โกลด์แฟรป

| Alison Goldfrapp |
| --- | --- |

ข้อมูลพื้นฐาน
ชื่อเกิด: อลิสัน อลิซาเบธ มาร์กาเรต โกลด์แฟรป
เกิด: 13 พฤษภาคม ค.ศ. 1966
แนวเพลง: อีเลกโทรป็อป อีเลกโทรนิก้า ซินธ์ป็อป แอมเบียนต์ โฟล์ค
ช่วงปี: 1988-ปัจจุบัน
อลิสัน โกลด์แฟรป (อังกฤษ: Alison Goldfrapp)  13 พฤษภาคม ค.ศ. 1966
เป็นนักร้อง นักแต่งเพลงชาวอังกฤษ และเป็นคู่ดูโอจากวงโกลด์แฟรป และเคยร่วมงานกับวงออร์บิทัลมาก่อน
แหล่งข้อมูลอื่น

Last.FM: Alison Goldfrapp group เก็บถาวร 2010-01-03 ที่ เวย์แบ็กแมชชีน
Alison Goldfrapp interview เก็บถาวร 2008-12-09 ที่ เวย์แบ็กแมชชีน
Myspace Page
อลา วิลล่ามอร์

| อลา วิลล่ามอร์ |
| --- | --- |
เกิด: เอดิโต้ พลาเตโร่ วิลล่ามอร์ 10 ตุลาคม พ.ศ. 2513 (54 ปี)
อลา วิลล่ามอร์ (อังกฤษ: Ala Villamor; เกิดเมื่อวันที่ 10 ตุลาคม พ.ศ. 2513 ที่เมืองดาเวา เด ซูร์ ประเทศฟิลิปปินส์) อดีตนักมวยสากลชาวฟิลิปปินส์ มีสถิติการชกทั้งหมด  32 ครั้ง ชนะ 29 (น็อค 26) เสมอ 1 แพ้ 2
ประวัติ

อลา วิลล่ามอร์ เป็นนักมวยชาวฟิลิปปินส์ที่เป็นความหวังว่าจะเป็นแชมป์โลกของฟิลิปปินส์ แต่เมื่อได้มีโอกาสชิงแชมป์โลกถึง 2 ครั้ง ไม่เคยประสบความสำเร็จเลย โดยวิลลามอร์ขึ้นชกมวยสากลอาชีพครั้งแรกเมื่อวันที่ 3 มิถุนายน พ.ศ. 2532 ชนะน็อค จูน เมนโดซา ยก 6 ที่ฟิลิปปินส์ จากนั้นขึ้นชกชนะน็อครวด รวมทั้งชนะน็อค แมก โฟโรซูเอนโล, เด็ด ดอนเจดีย์ และนิกโก้ โธมัส ที่ฟิลิปปินส์ และชนะน็อค ติม แบกซู ที่ ฮ่องกง และชนะน็อค กวอน แฮซุกที่ญี่ปุ่น มีชกชนะคะแนนรอนนี่ มากราโมเพียงครั้งเดียวเมื่อปี พ.ศ. 2532 จนกระทั่งปี พ.ศ. 2533 วิลลามอร์ก็ได้ครองแชมป์ฟิลิปปินส์รุ่นมินิมัมเวท เมื่อขึ้นชิงแชมป์ที่ว่าง ชนะน็อค ริโก มาเกาบอส ยก 6 เมื่อวันที่ 17 พฤศจิกายน พ.ศ. 2533 หลังจากนั้น วิลลามอร์ป้องกันแชมป์ฟิลิปปินส์ไว้ได้ถึง 3 ครั้ง และหนึ่งในนั้นยังเป็นการชนะน็อค รอนนี่ มากราโมที่เคยชนะคะแนนมาก่อนหน้านี้ด้วย ระหว่างนี้วิลลามอร์ยังไปชกที่ญี่ปุ่นถึง 4 ครั้ง ชนะ 3 เสมอ 1 รวมทั้งชนะน็อค นภา เกียรติวันชัย ยก 2 เมื่อปี พ.ศ. 2535 ด้วย
วิลลามอร์มีโอกาสชิงแชมป์โลกครั้งแรกในปี พ.ศ. 2536 ในรุ่นมินิฟลายเวท ของสหพันธ์มวยนานาชาติ (IBF) กับรัตนพล ส.วรพิน นักมวยชาวไทย ที่สนามกีฬาแห่งชาติ กรุงเทพมหานคร เมื่อวันที่ 27 มิถุนายน พ.ศ. 2536 ปรากฏว่าแพ้น็อค รัตนพล ส.วรพิน ยกที่ 7 ไม่ได้แชมป์ โดยการชกครั้งนี้เป็นการป้องกันตำแหน่งครั้งที่ 2 ของรัตนพล และเป็นการแพ้ครั้งแรกของวิลล่ามอร์ด้วย หลังจากชิงแชมป์ไม่ได้ วิลลามอร์ยังขึ้นชกชนะอย่างต่อเนื่อง รวมทั้งชนะน็อค นกน้อย ส.ธนิกุล ยก 3 จนได้มีโอกาสชิงแชมป์โลกครั้งที่ 2 กับริคาร์โด้ โลเปซ แชมป์โลกรุ่นสตรอเวท WBC เมื่อวันที่ 16 มีนาคม พ.ศ. 2539 ที่ลาสเวกัส สหรัฐอเมริกา ปรากฏว่าแพ้น็อค โลเปซ ในต้นยกที่ 8 จากนั้น วิลลามอร์ก็แขวนนวมไป
ปัจจุบัน วิลลามอร์เป็นเทรนเนอร์ในสังกัดอลาโปรโมชั่น ค่ายมวยระดับแนวหน้าของฟิลิปปินส์
เกียรติประวัติ

แชมป์ฟิลิปปินส์รุ่นมินิฟลายเวท (2533-2536)
เคยชิงแชมป์ต่อไปนี้แต่ไม่สำเร็จ
ชิงแชมป์โลกรุ่นมินิฟลายเวท IBF เมื่อ 27 มิถุนายน 2536 แพ้น็อค รัตนพล ส.วรพิน ยก 7 ที่ กทม.
ชิงแชมป์โลกรุ่นสตรอเวท WBC เมื่อ 16 มีนาคม 2539 แพ้น็อค ริการ์โด โลเปซ ยก 8 ที่ สหรัฐ
แหล่งข้อมูลอื่น

เทปการชกของอลา วิลล่ามอร์ กับ รัตนพล ส.วรพิน
อย่ากลัวมืด! ถ้าไม่กลัวตาย!

| อย่ากลัวมืด! ถ้าไม่กลัวตาย! |
| --- | --- |

กำกับ: ทรอย นิกซีย์
บทภาพยนตร์: กิลเยอร์โม เดล โทโร แมทธิว โรบินส์
สร้างจาก: Don't Be Afraid of the Dark (1973) โดย ไนเจค แมคคีนด์
อำนวยการสร้าง: กิลเยอร์โม เดล โทโร มาร์ค จอห์นสัน   สตีเฟ่น โจนส์
นักแสดงนำ: ไบลี่ เมดิสัน เคธี่ โฮมส์ กาย เพียร์ซ แจ็ค ทอมป์สัน
กำกับภาพ: โอลิเวอร์ สเตเปิลตัน
ดนตรีประกอบ: มาร์โก เบลทรามี่ บัค แซนเดอส์
บริษัทผู้สร้าง: มิราแม็กซ์ฟิล์ม แกรนเวีย เตกีลาแก๊งค์  
ผู้จัดจำหน่าย: ฟิล์มดิสทริค  (สหรัฐอเมริกา) สตูดิโอคาแนล ยูเค  (สหราชอาณาจักร) เอ็มพิคเจอส์ (ไทย)
วันฉาย:   26 สิงหาคม ค.ศ. 2011 (2011-08-26)  (สหรัฐอเมริกา)   8 กันยายน ค.ศ. 2011 (2011-09-08)  (ไทย)
ความยาว: 99 นาที
ประเทศ: สหรัฐอเมริกา เม็กซิโก
ภาษา: อังกฤษ
ทุนสร้าง: 25 ล้านดอลลาร์สหรัฐ
ทำเงิน: 36,993,168 ดอลลาร์สหรัฐ
ข้อมูลจากสยามโซน
อย่ากลัวมืด! ถ้าไม่กลัวตาย! (อังกฤษ: Don't Be Afraid of the Dark) ภาพยนตร์สยองขวัญแฟนตาซีสัญชาติฮอลลีวู้ด ออกฉายในปี ค.ศ. 2011
เนื้อเรื่อง

แซลลี่ เด็กผู้หญิงวัย 8 ขวบ มาเยือนโรดไอแลนด์ เพื่อหา อเล็กซ์  พ่อของเธอและ คิม แฟนสาวคนใหม่ของอเล็กซ์ ณ คฤหาสน์ทรงวิคตอเรียน ที่ก่อสร้างในยุคศตวรรษที่ 19 ที่พวกเขากำลังบูรณะอยู่ เธอก็รู้สึกเหมือนตัวเองเป็นคนนอก และบ้านใหม่ที่หรูหราของเธอก็ดูเหมือนจะเป็นคุกที่เหน็บหนาวและไร้การเหลียวแล เพราะเธอเองก็ถูกแม่ทิ้งมาให้หาอเล็กซ์ ผู้เป็นพ่อ
อเล็กซ์ ที่มัวแต่สนใจโปรเจ็กต์ยิ่งใหญ่และความใฝ่ฝันในฐานะสถาปนิกของตัวเอง ห่างเหินกับลูกสาวของเขา และความพยายามของคิมในการสานสายสัมพันธ์กับแซลลี่ก็ลงเอยด้วยความหงุดหงิดทุกครั้งไป
แซลลี่ พบความอบอุ่นและหนทางหลบหนีด้วยการสำรวจคฤหาสน์หลังนี้ด้วยตัวคนเดียว และแม้ว่าจะได้รับคำเตือนจาก แฮร์ริส  ชายชราผู้ดูแลบ้าน เธอก็ดึงดันจะออกผจญภัย ในที่สุดก็ค้นพบห้องใต้ดินลับ ที่ไม่มีใครย่างเท้าก้าวเข้าไปนับตั้งแต่การหายตัวไปอย่างลึกลับเมื่อร้อยปีก่อนของผู้สร้างคฤหาสน์หลังนี้ นักวาดภาพธรรมชาติชื่อดัง อีเมอร์สัน แบล็ควู้ด ห้องใต้ดินที่มืดมิดแห่งนี้ ซึ่งครั้งหนึ่งเคยเป็นสตูดิโอส่วนตัวของแบล็ควู้ด ได้เก็บงำความลับเกี่ยวกับอดีตของสถานที่ที่ไม่มั่นคงและมืดมิดนี้ เพราะแซลลี่ได้พบกับเสียงลึกลับเล็ก ๆ ที่ดังก้องมาจากช่องทิ้งขี้เถ้าของห้องใต้ดิน เสียงลึกลับนั้นพยายามบอกกับแซลลี่ว่า มันต้องการจะเป็นเพื่อนกับเธอ และอเล็กซ์ พ่อของเธอไม่เคยคิดรักเธอเลย แต่เมื่อเจ้าของเสียงเหล่านั้นปรากฏตัว แซลลี่ก็ได้รู้ว่า มันน่ากลัวกว่าที่คิด
นักแสดง

ไบลี่ เมดิสัน...แซลลี่
เคธี่ โฮมส์...คิม
กาย เพียร์ซ...อเล็กซ์
แจ็ค ทอมป์สัน...แฮร์ริส
เบื้องหลัง

Don't Be Afraid of the Dark เป็นภาพยนตร์สยองขวัญแฟนตาซีในแนวเทพนิยายที่มีภูติตัวจิ๋ว หรือนางฟ้า อยู่ในเรื่อง ที่นำกลับมาสร้างใหม่จากเรื่อง  Don't Be Afraid of the Dark ชื่อเดียวกันในปี ค.ศ. 1973 ของไนเจล แมคคีนด์
สำหรับเรื่องนี้ ได้มี กิลเยอร์โม เดล โทโร ผู้กำกับฯชื่อดังชาวเม็กซิกันเป็นผู้ร่วมเขียนบทและอำนวยการสร้าง โดยมี 	ทรอย นิกซีย์ เป็นผู้กำกับฯ
แหล่งข้อมูลอื่น

อย่ากลัวมืด! ถ้าไม่กลัวตาย! ที่อินเทอร์เน็ตมูวีเดตาเบส
อย่ากลัวมืด! ถ้าไม่กลัวตาย! ที่สยามโซน
องค์กรคริสตจักรสัมพันธ์ในประเทศไทย

| --- | --- |
ชื่อย่อ: คจส. (ACT)
คําขวัญ: หนึ่งใจเดียวกัน ผูกพันรับใช้ คงไว้พระคำ ทรงนำ คจส.
สถาปนา: พ.ศ. 2526 (ค.ศ. 1983)
ประเภท: องค์การทางศาสนาคริสต์
สํานักงานใหญ่: 13 ถนนหนองประทีป ตำบลหนองป่าครั่ง อำเภอเมือง จังหวัดเชียงใหม่ 50000 ประเทศไทย
ประธาน: ศาสนาจารย์ทองทิพย์ แก้วใส
เว็บไซต์: The Associated Churches in Thailand
องค์กรคริสตจักรสัมพันธ์ในประเทศไทย (อังกฤษ: The Associated Churches in Thailand) เป็นองค์การทางศาสนาคริสต์ในสังกัดสหกิจคริสเตียนแห่งประเทศไทย ลำดับที่สองต่อจากองค์การพระกิตติคุณสมบูรณ์ในประเทศไทย เพื่อประกาศพระกิตติคุณ เผยแผ่คำสอนของพระเยซูในประเทศไทย และให้คริสตจักรโปรเตสแตนต์ในประเทศไทยได้เป็นนํ้าหนึ่งใจเดียวกัน
ประวัติ

เมื่อปี ค.ศ. 1952 คณะโอเอ็มเอฟ (OMF International) ได้เข้ามาประกาศพระกิตติคุณในประเทศไทย ใน 8 จังหวัดภาคกลาง ได้แก่ อุทัยธานี, ชัยนาท, นครสวรรค์, พิจิตร, อ่างทอง, สิงห์บุรี และลพบุรี จากนั้นได้ขยายไปที่ภาคเหนือ ประกาศกับพี่น้องชาวเขาเผ่าต่าง ๆ ได้แก่ ม้ง, อิ้วเมี่ยน, อาข่า, กะเหรี่ยง, ลีซู, ลาฮู และไทใหญ่
และในปี ค.ศ. 1953 ได้เริ่มประกาศใน 4 จังหวัดภาคใต้ ได้แก่ สงขลา, ยะลา, ปัตตานี และนราธิวาส เวลาต่อมา ในปี ค.ศ. 1966 จึงได้เริ่มประกาศในกรุงเทพมหานคร มีคริสตจักรเริ่มเกิดขึ้นในหลายที่หลายแห่ง คณะโอเอ็มเอฟ จึงมีความปรารถนาที่จะเห็นคริสตจักรเหล่านี้รับผิดชอบ ตัดสินใจ ดูแลกันเองมากยิ่งขึ้น ดังนั้น คริสตจักรในแต่ละภาคดังกล่าวข้างต้น จึงได้รวมตัวกันขึ้นเป็นคริสตจักรสัมพันธ์ภาค และเมื่อแข็งแรงขึ้นก็ได้แบ่งการบริหารออกเป็นเขต ๆ ตามความเหมาะสม และสะดวกในการบริหารงานในด้านต่าง ๆ
เมื่อประมาณปี ค.ศ. 1980 คริสตจักรสัมพันธ์แต่ละภาค มีความปรารถนาที่จะมีการสัมพันธ์กับภาคอื่น ๆ ด้วย จึงได้ส่งตัวแทนไปเยี่ยมเยียนซึ่งกันและกัน และเมื่อได้ทำการปรึกษาหารือกันในระยะเวลาอันพอสมควรแล้ว จึงได้มีการตกลงร่วมกัน ที่จะมีความสัมพันธ์กันอย่างแน่นแฟ้นมากขึ้น จึงได้มีการจัดตั้งเป็น “คริสตจักรสัมพันธ์ในประเทศไทย” ขึ้นในปี ค.ศ. 1983 ต่อมา จึงขอสมัครเข้าเป็นสมาชิกสหกิจคริสเตียนแห่งประเทศไทย ประเภทสมาชิกองค์การภายในประเทศ เมื่อวันที่ 3 กันยายน ค.ศ. 1986 โดยใช้ชื่อว่า องค์กรคริสตจักรสัมพันธ์ในประเทศไทย
ในปัจจุบัน องค์กรคริสตจักรสัมพันธ์ในประเทศไทย มีคริสตจักรทั้งหมด 250 แห่ง แบ่งออกเป็น 13 ภาค สถานประกาศทั้งหมด 21 แห่ง มีหน่วยงานและสถาบันอีก 27 แห่ง
คริสตจักรในองค์กร > ภาคกลาง

รายชื่อคริสตจักรสัมพันธ์ภาคกลาง มีทั้งหมด 59 แห่ง (ไม่รวมสถานประกาศ) ดังนี้
| --- | --- |
 คริสตจักรนครสวรรค์ จังหวัดนครสวรรค์  คริสตจักรร่มพระคุณท่าตะโก จังหวัดนครสวรรค์  คริสตจักรสัมพันธ์ร่มพระคุณไพศาลี จังหวัดนครสวรรค์  คริสตจักรสัมพันธ์หนองบัว จังหวัดนครสวรรค์  คริสตจักรพยุหะคีรี จังหวัดนครสวรรค์  คริสตจักรสัมพันธ์ลาดยาว จังหวัดนครสวรรค์  คริสตจักรสัมพันธ์ชุมแสง จังหวัดนครสวรรค์  คริสตจักรสัมพันธ์โกรกพระ จังหวัดนครสวรรค์  คริสตจักรสัมพันธ์ตาคลี จังหวัดนครสวรรค์  คริสตจักรตากฟ้า จังหวัดนครสวรรค์  คริสตจักรใหม่ไทรทอง จังหวัดนครสวรรค์  คริสตจักรสัมพันธ์บรรพตพิสัย จังหวัดนครสวรรค์  คริสตจักรสันติสุข จังหวัดนครสวรรค์  คริสตจักรนํ้าพระทัยตากฟ้า จังหวัดนครสวรรค์  คริสตจักรสัมพันธ์บางมูลนาก จังหวัดพิจิตร  คริสตจักรสัมพันธ์พิจิตร จังหวัดพิจิตร  คริสตจักรรุ่งอรุโณทัย จังหวัดอุทัยธานี  คริสตจักรสัมพันธ์หนองฉาง จังหวัดอุทัยธานี  คริสตจักรสัมพันธ์ทัพทัน จังหวัดอุทัยธานี  คริสตจักรปากเหมือง จังหวัดอุทัยธานี  คริสตจักรดอยลำใย จังหวัดอุทัยธานี  คริสตจักรสัมพันธ์บ้านไร่ จังหวัดอุทัยธานี  คริสตจักรสัมพันธ์ทุ่งน้อย จังหวัดอุทัยธานี  คริสตจักรหนองฝาง จังหวัดอุทัยธานี  คริสตจักรสว่างอารมณ์ จังหวัดอุทัยธานี  คริสตจักรหัวเขา จังหวัดอุทัยธานี  คริสตจักรสัมพันธ์บ้านเนินพยอม จังหวัดอุทัยธานี  คริสตจักรสัมพันธ์เมืองอุทัยธานี จังหวัดอุทัยธานี  คริสตจักรทางชีวิตใหม่ จังหวัดอุทัยธานี  คริสตจักรสัมพันธ์ทัพหลวง จังหวัดอุทัยธานี:  คริสตจักรสัมพันธ์มโนรมย์ จังหวัดชัยนาท  คริสตจักรชัยนาท จังหวัดชัยนาท  คริสตจักรแสงประทีป จังหวัดชัยนาท  คริสตจักรสรรคบุรี จังหวัดชัยนาท  คริสตจักรสัมพันธ์สิงห์บุรี จังหวัดสิงห์บุรี  คริสตจักรสัมพันธ์อินทร์บุรี จังหวัดสิงห์บุรี  คริสตจักรสัมพันธ์ท่าช้าง จังหวัดสิงห์บุรี  คริสตจักรในเมืองสิงห์บุรี จังหวัดสิงห์บุรี  คริสตจักรพระคุณพระเจ้า จังหวัดสระบุรี  คริสตจักรพระเจ้าทรงนำแก่งคอย จังหวัดสระบุรี  คริสตจักรพระพรสันติสุข จังหวัดสระบุรี  คริสตจักรสันติภาพ จังหวัดสระบุรี  คริสตจักรพระเจ้าประทานพร จังหวัดสระบุรี  คริสตจักรสัมพันธ์ชีวิตใหม่ทับกวาง จังหวัดสระบุรี  คริสตจักรพันธสัญญา จังหวัดสระบุรี  คริสตจักรสัมพันธ์ลพบุรี จังหวัดลพบุรี  คริสตจักรลำนารายณ์ จังหวัดลพบุรี  คริสตจักรโคกสำโรง จังหวัดลพบุรี  คริสตจักรสัมพันธ์ท่าวุ้ง จังหวัดลพบุรี  คริสตจักรสัมพันธ์บ้านหมี่รูธ จังหวัดลพบุรี  คริสตจักรสัมพันธ์พระสิริ จังหวัดลพบุรี  คริสตจักรสัมพันธ์ธารนํ้าทิพย์ จังหวัดสุโขทัย  คริสตจักรสัมพันธ์ธารนํ้าแห่งชีวิต จังหวัดสุโขทัย  คริสตจักรสัมพันธ์ป่าแดง จังหวัดสุโขทัย  คริสตจักรสัมพันธ์พิษณุโลก จังหวัดพิษณุโลก  คริสตจักรสัมพันธ์ชัยชนะ จังหวัดสุพรรณบุรี  คริสตจักรสัมพันธ์ธารนํ้าพุ จังหวัดสุพรรณบุรี  คริสตจักรทวีพรศรีประจันต์ จังหวัดสุพรรณบุรี  คริสตจักรสัมพันธ์สุพรรณบุรี จังหวัดสุพรรณบุรี  
นอกจากนี้ ยังมีสถานประกาศอีก 3 แห่ง ดังนี้
| --- | --- |
 สถานประกาศบ้านหนองฝ้าย จังหวัดกาญจนบุรี  สถานประกาศบ้านหนองแซง จังหวัดสุพรรณบุรี:  สถานประกาศบ้านหนองปลาไหล จังหวัดนครปฐม
คริสตจักรในองค์กร > ภาคใต้

รายชื่อคริสตจักรสัมพันธ์ภาคใต้ มีทั้งหมด 10 แห่ง ดังนี้
| --- | --- |
 คริสตจักรร่มพระคุณปัตตานี จังหวัดปัตตานี  คริสตจักรบ้านดอน จังหวัดปัตตานี  คริสตจักรสัมพันธ์นราธิวาส จังหวัดนราธิวาส  คริสตจักรสัมพันธ์สุไหงโก-ลก จังหวัดนราธิวาส  คริสตจักรสัมพันธ์ยะลา จังหวัดยะลา:  คริสตจักรสัมพันธ์เบตง จังหวัดยะลา  คริสตจักรสัมพันธ์แสงชีวิต จังหวัดสงขลา  คริสตจักรสัมพันธ์ธารพระพร จังหวัดสงขลา  คริสตจักรสัมพันธ์ปากพนัง จังหวัดนครศรีธรรมราช  คริสตจักรสัมพันธ์หัวไทร จังหวัดนครศรีธรรมราช
คริสตจักรในองค์กร > ภาคม้ง

รายชื่อคริสตจักรสัมพันธ์ภาคม้ง มีทั้งหมด 37 แห่ง (ไม่รวมสถานประกาศ) ดังนี้
| --- | --- |
 คริสตจักรสัมพันธ์บ้านโหล่งปง จังหวัดเชียงใหม่  คริสตจักรสัมพันธ์บ้านบวกจั่น จังหวัดเชียงใหม่  คริสตจักรสัมพันธ์บ้านขุนช่างเคี่ยน จังหวัดเชียงใหม่  คริสตจักรสัมพันธ์บ้านห้วยเสี้ยว จังหวัดเชียงใหม่  คริสตจักรสัมพันธ์บ้านปางอุ๋งใหม่ จังหวัดเชียงใหม่  คริสตจักรสัมพันธ์บ้านขุนวาง จังหวัดเชียงใหม่  คริสตจักรสัมพันธ์บ้านห้วยลึก จังหวัดเชียงใหม่  คริสตจักรสัมพันธ์บ้านห้วยเนียม จังหวัดเชียงใหม่  คริสตจักรสัมพันธ์บ้านแม่ก๋าล่าง จังหวัดลำปาง  คริสตจักรสัมพันธ์บ้านแม่แวน จังหวัดลำปาง  คริสตจักรสัมพันธ์บ้านแม่พร้าว จังหวัดลำปาง  คริสตจักรห้วยทาก จังหวัดลำปาง  คริสตจักรสัมพันธ์บ้านแม่ตะละ จังหวัดเชียงราย  คริสตจักรสัมพันธ์บ้านโป่งนก จังหวัดเชียงราย  คริสตจักรสัมพันธ์บ้านห้วยแล้ง จังหวัดเชียงราย  คริสตจักรสัมพันธ์บ้านเวียงหมอก จังหวัดเชียงราย  คริสตจักรสัมพันธ์บ้านกิ่วกาญจน์ จังหวัดเชียงราย  คริสตจักรสัมพันธ์ศิลาแดง จังหวัดเชียงราย  คริสตจักรสัมพันธ์บ้านทุ่งพัฒนา จังหวัดเชียงราย:  คริสตจักรสัมพันธ์บ้านทรายทอง จังหวัดเชียงราย  คริสตจักรสัมพันธ์บ้านรักแผ่นดิน จังหวัดเชียงราย  คริสตจักรบ้านป่ากลาง จังหวัดน่าน  คริสตจักรบ้านดอยติ้ว จังหวัดน่าน  คริสตจักรบ้านนํ้าตวง จังหวัดน่าน  คริสตจักรบ้านดอนไพรวัลย์ จังหวัดน่าน  คริสตจักรสัมพันธ์บ้านแสงไทร จังหวัดพะเยา  คริสตจักรบ้านสิบสองพัฒนา จังหวัดพะเยา  คริสตจักรสัมพันธ์บ้านแม่อูคอ จังหวัดแม่ฮ่องสอน  คริสตจักรสัมพันธ์บ้านแม่เหาะ จังหวัดแม่ฮ่องสอน  คริสตจักรสัมพันธ์บ้านห้วยผึ้งใหม่ จังหวัดแม่ฮ่องสอน  คริสตจักรสัมพันธ์บ้านนาป่าแปก จังหวัดแม่ฮ่องสอน  คริสตจักรสัมพันธ์บ้านร่มเกล้า 1 จังหวัดตาก  คริสตจักรสัมพันธ์บ้านป่าคาเก่า จังหวัดตาก  คริสตจักรสัมพันธ์บ้านป่าคาใหม่ จังหวัดตาก  คริสตจักรสัมพันธ์บ้านอุ้มเปี้ยม จังหวัดตาก  คริสตจักรสัมพันธ์บ้านผาผึ้ง จังหวัดตาก  คริสตจักรสัมพันธ์บ้านแม่กลองใหญ่ จังหวัดตาก  
นอกจากนี้ ยังมีสถานประกาศอีก 1 แห่ง ดังนี้